《初入丹霞奉书雄州因呈陆孝山太守》
明代·释今壁

沃州不费买山钱，创舍山阴慕昔贤。峰影静宜新雨后，涧声寒爱暝钟边。

閒情独捲西窗幔，春兴谁寻二月天。远寄白云师有命，殷勤直谒使君前。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。